Mehmedali Hoxha

Mehmedali Q. Hoxha (5 janar 1924, Ladorisht, Strugë - 1991, Shkup, Maqedoni) ishte shkrimtar, pedagog dhe gazetar shqiptar. 

 Biografia 
Rrjedh nga një familje e nderuar me tradita arsimore e kombëtare. Shkollën fillore e kreu në gjuhën serbokroate në vendlindje, ndërsa shkollën  e mesme – Medresenë në Shkup, në prag të Luftës së Dytë Botërore, nderkaq kursin pedagogjik tremujor në Normalen “Sami Frashëri” në Prishtinë, me 1942. Punoi si mësues, pedagog, gazetar, redaktor i Flakës së Vllazërimit, redaktor revistash për fëmijë, hartues e përpunues tekstesh e abetare shkollore dhe autor artikujsh të shumtë. Për punën e tij patriotike, ai u burgos në vitin 1968. Vdiq në vitin 1991.

 Veprimtaria letrare 
Vjersha (1952) së bashku me Lutfi Rusin
Te kroni (1960), 
Kur fryn era (1962),
Atje mbi kodrinë (1974),
Ditët tona (1979), 
Këngë shkollore (1984), 
Kur linda (1971), 
Në sytë e majit (1973),
Vashëzat shkollore (1976),
Qepallat e verës (1985), 
Ma thuaj emrin (1989 – përzgjedhje Prishtinë), 
Një brez livadh (1990 – përzgjedhje Tiranë etj).

 Kritikë për Mehmedali Hoxhën 
Prof. Selajdin Mehmeti: 
 - Vjershat e Mehmedali Hoxhës shquhen për intonacionet lirike që përshkohen nga emocione të ndryshme dhe të cilat bashkë me teknikën që shtjellohen në to formojnë një unitet të veçantë. Begatia e motiveve, larmia, gjërësia dhe vlerat artistike e vjershave të Mehmedali Hoxhës, e radhisin atë ndër poetët e njohut jo vetëm në Maqedoni, por edhe më gjerë.
Kalosh Çeliku: 
 - Pas Luftës së Dytë Botërore, Kosova kishte Esat Mekulin, ndërsa shqiptarët në Maqedoni kishin Mehmedali Hoxhën
Prof.dr. Nebi Dervishi:
 - Mehmedali Hoxha – figurë komplekse, vizionar dhe burrë i besës, fjalës dhe penës së artë.
 Shih edhe 
 Kultura e Maqedonisë së Veriut

Kategoria:Biografi shqiptare
Kategoria:Shkrimtarë shqiptarë
Kategoria:Lindje 1924
Kategoria:Njerëz nga Struga
Kategoria:Shkrimtarë për fëmijë nga Maqedonia
Kategoria:Vdekje 1991
Kategoria:Publicistë nga Maqedonia e Veriut